มีอาการปวดหลังมาก ส่วนกลางของหลัง เกิดจากสาเหตุอะไรค่ะแก้ไขอย่างไงได้บ้าง ทรมาณมากค่ะ
สวัสดีค่ะ อาการปวดหลังบริเวณช่วงกลางๆ หลัง ที่เกิดขึ้นแบบเฉียบพลัน มักจะเกิดจากการบาดเจ็บของกล้ามเนื้อ เช่น จากการยกของหนัก ยกของต่อเนื่องเป็นเวลานาน ทำงาน ก้มๆ เงยๆ ตลอดเวลา การนั่งหรือยืนที่ผิดท่าเป็นเวลาต่อเนื่องนานๆ การออกกำลังกายที่ผิดท่า หรือจากอุบัติเหตุต่างๆ อาการมักจะเป็นการปวดแบบระบม ปวดแบบตุบ ๆ มีจุดที่กดเจ็บที่ชัดเจนหากอาการปวดเป็นบริเวณช่วงล่างใกล้กับสะโพกอาจเกิดจากนรองกระดูกสันหลังเคลื่อนทับเส้นประสาท แต่มักจะมีอาการปวดร้าวไปที่ขาหรือน่องร่วมด้วย และจะปวดแบบเสียวๆ และอาจมีอาการชาร่วมด้วย ไม่มีจุดกดเจ็บที่ชัดเจน อาการปวดจะมากขึ้นเมื่อนั่งงอตัวไปข้างหน้า ไอ จาม หรือเบ่งนอกจากนี้ อาจเกิดจาก- กล้ามเนื้อสะโพกหนีบเส้นประสาท (piriformis syndrome) อาการจะคล้ายกับโรคนรองกระดูกสันหลังเคลื่อนทับเส้นประสาท- โรคนิ่วในไต นิ่วในท่อไตแต่จะมีอาการปัสสาวะที่ผิดปกติร่วมด้วย เช่น ปัสสาวะเป็นเลือด ปัสสาวะไม่ออก เป็นต้นแต่หากปวดแบบเรื้อรังมานานแล้ว อาจเกิดจากช่องไขสันหลังตีบแคบลงกระดูกสันหลังยุบตัว มีการติดเชื้อที่กระดูกสันหลัง เช่น วัณโรค เป็นต้น มีเนื้องอกและมะเร็งของเนื้อเยื่อ กระดูก และเส้นประสาท บริเวณหลัง เป็นต้นในเบื้องต้น แนะนำให้หยุดการทำงานที่ต้องยกของ การก้มๆ เงยๆ งดการออกกำลังกายหรือเล่นกีฬาทุกชนิด การใช้น้ำอุ่นประคบบริเวณที่ปวด และอาจทานยาแก้ปวดกลุ่มที่ไม่ใช่สเตียรอยด์ (NSAIDs)เช่นไดโคลฟีแนค(diclofenac),ไพรอกซิแคม(piroxicam),เซเลโคซิบ(celecoxib) เป็นต้น โดยอาจทานร่วมกับยาคลายกล้ามเนื้อหากทานยาแล้วไม่ทุเลาหรือมีอาการผิดปกติอื่นๆ นอกจากอาการปวดหลัง ควรไปพบแพทย์เพื่อตรวจและรักษาค่ะ ขอให้อาการหายไวไวนะคะ